2. ปัจจัยความเสี่ยง

1.  ความเสี่ยงจากการพึ่งพิงลูกค้ารายใหญ่

บริษัท โรงพิมพ์ตะวันออก จำกัด (มหาชน) ดำเนินธุรกิจให้บริการด้านการพิมพ์ครบวงจร
มีลูกค้ามากมายแต่มีลูกค้ารายใหญ่ไม่กี่ราย โดยลูกค้ารายใหญ่ 5 อันดับแรก มียอดซื้อรวมเกินกว่า
55% และในปี 2553 ซึ่งนับเป็นความเสี่ยงอย่างมาก
หากมีคู่แข่งขันสามารถดึงลูกค้ารายใหญ่ออกไปเพียงรายเดียว
มีผลต่อรายได้อาจจะลดลงอย่างมีนัยสำคัญ
และบริษัทจะต้องหาลูกค้าอื่นเพื่อทดแทนอีกหลายรายหรือต้องใช้ระยะเวลาในการหาลูกค้าที่มียอดพิมพ์เท่ากับลูกค้าที่สูญเสียไป
ส่งผลต่อการเติบโตของบริษัทต้องชะงักงันต่อไป

อย่างไรก็ดี บริษัทมีความสัมพันธ์อันดีกับลูกค้ารายใหญ่ดังกล่าวมาเป็นระยะเวลามากกว่า 10 ปี
โดยตลอดระยะเวลาที่ผ่านมาบริษัทได้รับงานพิมพ์จากลูกค้ารายใหญ่เพิ่มขึ้นอย่างต่อเนื่อง
โดยบริษัทสามารถตอบสนองความต้องการของลูกค้าได้เป็นอย่างดี ทั้งในด้านคุณภาพ ราคา
การส่งมอบตรงตามกำหนดเวลาตลอดจนการให้บริการทั้งก่อนและหลังการพิมพ์งานอย่างมีประสิทธิภาพ
ทำให้ลูกค้ามีความเชื่อมั่นต่อบริษัทและจากการให้บริการที่ดีเสมอมา บริษัทสามารถรักษาลูกค้าประจำ
20 รายแรกได้สม่ำเสมอ และเนื่องด้วยบริษัทได้ใบประกาศมาตฐาน ISO 9001-2008
ซึ่งให้ความเชื่อมั่นต่อลูกค้าของบริษัทมากยิ่งขึ้น

2.  ความเสี่ยงในเรื่องราคาวัตถุดิบ และความผันผวนของราคาวัตถุดิบ

ธุรกิจสิ่งพิมพ์ วัตถุดิบหลักในงานพิมพ์คือกระดาษ ซึ่งคิดเป็นต้นทุนประมาณร้อยละ 40-50
ของยอดขาย เนื่องจากภาวะปัจจุบัน สินค้าประเภท Commodity
มีราคาผันผวนมากซึ่งสินค้ากระดาษก็จัดเป็น Commodity ประเภทหนึ่งซึ่งในปี 2552
ได้มีการขึ้นสูงมากแต่ในปี 2553 มีการอ่อนตัวลง
แต่เป็นที่กังวลเพราะราคาน้ำมันและสินค้าโภคภัณฑ์อื่นๆ มีการปรับราคาขึ้นซึ่งคาดว่าในปี 2554
กระดาษซึ่งนับเป็นวัตถุดิบสำคัญในการพิมพ์ที่มีการปรับราคาขึ้นแล้วตั้งแต่ปลายปี 2553
โดยคาดว่าจะปรับขึ้นราคาสูงสุดประมาณไตรมาส 3 ของปี 2554

อย่างไรก็ดี ทีมผู้บริหารซึ่งมีประสบการณ์ในธุรกิจสิ่งพิมพ์มานานกว่า 20 ปี
ได้มีการวิเคราะห์สถานการณ์และติดตามภาวะตลาดของวัตถุดิบในตลาดโลกและตลาดในประเทศอย่างสม่ำเสมอ
เพื่อวางแผนในการสั่งซื้อ และวิธีป้องกันความเสี่ยงโดยบริษัทอาจจำเป็นต้องสต็อก
วัตถุดิบสำหรับลูกค้าที่มีสัญญาไว้และลูกค้าประจำส่วนหนึ่งเพื่อสามารถรักษาราคาวัตถุดิบที่ได้ตกลงกับลูกค้าไว้
พร้อมกับชี้แจงให้ลูกค้าทราบและเข้าใจถึงสถานการณ์ของวัตถุดิบ
รวมถึงความจำเป็นในการปรับราคา ต้องพยายามปรับราคาขายขึ้นตามราคาวัตถุดิบที่เพิ่มขึ้น

2.3 ความเสี่ยงด้านความสามารถในการชำระหนี้ของลูกหนี้

บริษัทอาจมีความเสี่ยงด้านความสามารถในการชำระหนี้ของลูกหนี้การค้า
และเนื่องจากปัจจุบันสถาบันการเงินมีการปรับขึ้นของดอกเบี้ยและภาวะการเมืองที่เกิดขึ้นทำให้บริษัทจำหน่ายสินค้าบางบริษัทมีการปรับตัวลดค่าใช้จ่าย
โดยเน้นถึงลดค่าใช้จ่ายด้านโฆษณา ซึ่งทำให้มีผลกระทบไปถึงลูกค้าบริษัทอีกที่หนึ่ง อีกทั้งในปี 2554
สินค้าทางด้านโภคภัณฑ์ที่เกี่ยวกับการดำรงชีพมีการปรับราคาขึ้นมาก
ทำให้ประชาชนทั่วไปต้องปรับสภาพโดยลดค่าใช้จ่ายลงซึ่งทำให้บริษัทที่จำหน่ายสินค้าฟุ่มเฟือยจำหน่ายได้ลดลง
และห้างโมเดลเทรดมีธุรกิจที่ไม่เพิ่มขึ้น ทำให้ลูกค้าของบริษัทบางรายมีการชำระเงินที่ยืดออกไป
โดยบริษัทจำเป็นต้องดูแลอย่างใกล้ชิด เพื่อไม่ให้เกิดผลกระทบกับบริษัท

2.4 ความเสี่ยงจากการเปลี่ยนแปลงอัตราแลกเปลี่ยน

บริษัทฯ ซื้อวัตถุดิบหลักคือกระดาษซึ่งนำเข้าจากต่างประเทศ
และจ่ายชำระหนี้เครื่องจักรที่เป็นเงินตราต่างประเทศบริษัทจึงมีความเสี่ยงเปลี่ยนแปลงอของค่าเงินบาท
โดยจะชำระค่าสินค้าเป็น USD เป็นการเปิด L/Cและทำทรัสต์รีซีท (Trust Receipt)
ระยะเวลา 90 วัน อย่างไรก็ตาม
บริษัทจะเลือกชำระเงินในช่วงเวลาที่เห็นว่าอัตราแลกเปลี่ยนเป็นอัตราที่เหมาะสม
หรือทำสัญญาซื้อขายเงินตราต่างประเทศล่วงหน้า เพื่อลดความเสี่ยงจากอัตราแลกเปลี่ยน

5.  ความเสี่ยงด้านการเปลี่ยนแปลงเทคโนโลยี

ตามที่ทราบในโลกปัจจุบัน มีการพัฒนาเทคโนโลยีใหม่ ๆ ซึ่งมีส่วนเกี่ยวข้องในการพิมพ์
โดยเทคโนโลยีคอมพิวเตอร์ ทำให้การทำต้นฉบับของการพิมพ์ดีขึ้น และเร็วขึ้น แต่บางเทคโนโลยี
เช่น สื่อ INTERNET, E-BOOK, และ MAGAZINE ON LINE มีผลกระทบกับธุรกิจการพิมพ์บ้าง
และมีผลกระทบมากในประเทศที่มีการพัฒนาสูง เช่น อเมริกา และประเทศในยุโรป
ในอเมริกาทำให้บริษัทด้านหนังสือพิมพ์ต้องปิดตัวไป
และหนังสือพิมพ์ระดับใหญ่ต้องปรับลดบุคลากรเพื่อลดค่าใช้จ่ายลง ทำให้ธุรกิจยังคงดำเนินการได้
ส่วนในประเทศไทย เริ่มนำเทคโนโลยี่ใหม่เข้ามาแล้วโดยสำนักพิมพ์ MAGAZINE
ชั้นนำในประเทศได้ลดจำนวนพิมพ์หนังสือ MAGAZINE ลงและใช้งบบางส่วนไปทำ Electronic
Magazine (E-Magazine) โดยปัจจุบันบริษัท ยังไม่ได้รับผลกระทบมาก อย่างไรก็ตามบริษัท
ได้พยายามดูแลให้ใกล้ชิดและศึกษาเพื่อพัฒนาไปสู่เทคโนโลยีใหม่ ๆ และเตรียมเทคโนโลยี่ใหม่ ๆ
เพื่อรองรับความต้องการของลูกค้า

6.  ความเสี่ยงที่เกิดจากหนี้สินจากการค้ำประกัน

ในระหว่างปี 2546 ขณะนั้นบริษัทอยู่ในระหว่างแผนฟื้นฟูกิจการและผู้บริหารแผนของบริษัทฯ
มีมติให้บันทึกประมาณการหนี้สินที่อาจจะเกิดขึ้นจากการค้ำประกันตั๋วสัญญาใช้เงินที่ออกโดย บริษัท
แมเนเจอร์ มีเดีย กรุ๊ป จำกัด (มหาชน) จำนวน 200 ล้าน ต่อธนาคารแห่งหนึ่ง โดยบริษัทฯ
บันทึกเป็นค่าใช้จ่ายทั้งจำนวน
เนื่องจากบริษัทที่เกี่ยวข้องดังกล่าวไม่สามารถปฏิบัติตามแผนฟื้นฟูกิจการในขณะนั้นได้ต่อมาบริษัทที่เกี่ยวข้องกันดังกล่าว
ได้ปฏิบัติตามแผนฟื้นฟูกิจการครั้งที่ 2 ที่ได้ผ่านความเห็นชอบจากศาลแล้วเมื่อวันที่ 17 กุมภาพันธ์
2547 และเมื่อวันที่ 28 มิถุนายน 2550
ศาลมีมติเห็นชอบด้วยกับข้อเสนอแก้ไขแผนฟื้นฟูกิจการของบริษัทที่เกี่ยวข้องดังกล่าว ในระหว่างปี
2548 บริษัท แมเนเจอร์ มีเดีย กรุ๊ป จำกัด (มหาชน)
ได้ชำระคืนเจ้าหนี้บางส่วนโดยการให้เจ้าหนี้แปลงหนี้เป็นหุ้นสามัญ
และให้เจ้าหนี้แปลงสภาพหุ้นกู้แปลงสภาพเป็นหุ้นสามัญ ซึ่งนายทะเบียนหุ้นสามัญของบริษัท แมเนเจอร์
มีเดีย กรุ๊ป จำกัด (มหาชน) ได้มอบหุ้นสามัญของบริษัทดังกล่าวให้แก่เจ้าหนี้แล้ว
ตามแผนฟื้นฟูกิจการครั้งที่ 2 ตามที่กล่าวข้างต้น ทำให้บริษัทดังกล่าวมีหนี้สินในส่วนที่บริษัทฯ
ค้ำประกันคงเหลือเป็นจำนวนเงิน 46.21 ล้านบาท ทั้งนี้บริษัทฯ
ไม่มีการคิดค่าธรรมเนียมการค้ำประกันกับบริษัทดังกล่าว

  เมื่อวันที่ 18 พฤศจิกายน 2551 ศาลแพ่งแผนกคดีล้มละลายได้มีคำสั่งพิทักษ์ทรัพย์เด็ดขาด บริษัท
  แมเนเจอร์ มีเดีย กรุ๊ป จำกัด (มหาชน) ตามพระราชบัญญัติล้มละลาย
  ทั้งนี้ภาระหนี้สินในส่วนที่บริษัทฯ ค้ำประกันยังคงมีอยู่เช่นเดิม ตามแผนฟื้นฟูกิจการของบริษัทฯ
  ซึ่งกำหนดแนวทางในการชำระหนี้โดยแปลงหนี้เป็นหุ้นสามัญในราคาหุ้นละ 4 บาท ในขณะนั้น
  ทั้งนี้ปัจจุบัน บริษัทฯ ได้ดำเนินการลดทุนหุ้นสามัญ อัตรา 3 ต่อ 1 มูลค่าหุ้นละ 1 บาท แต่
  บริษัทฯ ยังไม่ได้ดำเนินการปรับค่าเผื่อหนี้สินจากการค้ำประกัน เนื่องจากบริษัทฯ
  ยังไม่ได้รับการเรียกร้องจากธนาคารแห่งหนึ่งให้จ่ายชำระหนี้จำนวนดังกล่าว แทนบริษัท
  แมเนเจอร์ มีเดีย กรุ๊ป จำกัด (มหาชน)